Arief Yudi Rahman lair ing Majalengka, 9 Januari 1967. Dhèwèké nempuh pendhidhikan ana ing Akademi Seni Tari Indonesia Bandung (1998) ananging ora bisa namataké pendhidhikan kasebut. Dhèwèké yaiku salah sijining penggagas kabentuké Jebor Hall (jebor miturut basa masarakat Majalengka yaiku pabrik gendhèng) kang ana ing Jatiwangi, Majalengka.

Kiprahé Arief Gawé Ngembangna Jebor Hall 
Gawé ngembangna Jebor Hall, akèh program kang diselenggaraké dèning Arief, kaya ta ngedekaké Jatiwangi Art Factory kang dadi punjering krèativitas masarakat Jatiwangi. Ing sakjroning Jatiwangi Art Factory (JAF), Arief uga nyelenggarakaké macem-macem fèstival kang bisa bantu impiané kanggo ngembangna Jebor Hall supaya bisa saya mendunia. Fèstival kang diselenggaraké dèning Arief yaiku:

 Jatiwangi Artists in Rèsidency Fèstival (JARF)
 Village Video Fèstival
 Fèstival Musik Kèramik
 Jatiwangi Cup

Jatiwangi Art Factory 
Jatiwangi Art Factory (JAF) yaiku salah sijiné organisasi kang diadekaké dening Arief lan kangmasé Ginggi Syarif Hasyim. Jatiwangi Art Factory (JAF) yaiku nirlaba kang fokus marang kajian urip uripé masarakat dèsa lumantar kegiyatan seni lan budaya uga industri krèatif kaya ta fèstival, pagelaran seni, pamèran seni rupa, musik, video, lan film, keramik, rèsidensi seniman, diskusi wulanan, siaran radio lan pendidikan. Jatiwangi Art Factory (JAF) bisa ditemuaké ing Dèsa Jatisura, Kècamatan Jatiwangi, Kècamatan Majalengka, Provinsi Jawa Barat.

Jatiwangi Artists in Residency Fèstival (JARF) 
Awalé fèstival iki nduwèni jeneng Jatiwangi International Performing Artis-in-Residence Fèstival (2006), yaiku rèsidensi kang diselenggaraké ing telu dèsa ing wilayah Jatiwangi. Ing 2010 dheweké ganti jeneng dadi Jatiwangi Artists-in-Residence Fèstival lan ing taun 2012 dadi Fèstival Rèsidensi Jatiwangi. Fèstival iki nduwèni upaya nyiptaaké kesadaran masarakat babagan praktek seni kontemporer lan buka kemungkinan anané aktivitas krèatif. Kajaba kanggo njembatani hubungan lan pertemuan antara seniman mukiman lan penduduk dèsa, fèstival iki uga buka jaringan kerja internasional kanggo masa depan Jatiwangi. Komite Fèstival nduwèni tugas ngehubungaké seniman lan sing duwé omah (masarakat). Seniman-seniman kuwi manggon ing omahé warga saksuwené rong minggu bebarengan karo masarakat ngasilaké karya lan manfaataké potènsi dèsa.

Village Video Fèstival 
Village Video Festival (2009) yaiku fèstival video internasional rong taunan kang diselenggaraké dèning Jatiwangi art Factory lan Sunday Screen (kelompok kang gawé video saka Bandung). Peserta diundang kanggo mèlu rèsidensi saksuwené rong minggu lan manggon ing dèsa-dèsa lan omahé masarakat, kegiyatan iki kolaborasi karo masarakat dèsa lan aparat dèsa, banjur nyiptaaké video kanggo diputer ing sakwisé fèstival. Masarakat uga dilatih kanggo bedaké akeh jinisé kontradiksi lan masalah kang bisa dihadapi ing urip sadina-dina. Video kuwi mengko bisa dadi jendela kanggo delok apa kang kedadèan ana ing uripé awaké dhèwé.

Fèstival Musik Kèramik 
Fèstival musik iki bakalé ngelibataké seniman mukiman lan masarakat dèsa. Saksuwené rong minggu seniman mukiman bakalé kolaborasi karo masarakat dèsa babagan idé utawa kesempatan kanggo tampil, iki dilakoaké kanggo nyiptaaké instrumèn musik keramik ing fèstival mèngko. Kasil kolaborasi iki bakal ditampilaké ana ing pèntas musik sakwisé fèstival.

Jatiwangi Cup 
Jatiwangi Cup yaiku kontes kanggo binaragawan kang bisa dadi tuladha acara kang diselenggaraaké dèning Jatiwangi Art Factory (JAF) lan ngelibataké buruh pabrik supaya dadi bintangé. Ciriné pabrik kang kerja ora ana mandheké kanggo buruh, ora kerasa apa-apa yèn ning kana.

Babagan Liyané kang Dukung Jebor Hall Saya Mendunia 
Akèh kegiatan kang gawé Jatiwangi Art Factory (JAF) saya dikenal Internasional, kaya ta seniman JAF sing uga mèlu pamèran ing luar negeri makaping-kaping ana ing Singapura Biennale, Asia Biannale, Fukoka Art Museum, nganti kolaborasi karo seniman Polandia Marta Frank ana ing Desain Sosial Bagi Kèhidupan Sosial. JAF uga wis makaping-kaping diundang menyang luar negeri kanggo mèlu ngèrancang pamèran seni. Taun 2017, JAF ngentukaké Penghargaan Bhinneka (Bhinneka Award) saka Art Stage Jakarta awit kiprahé ing jagad seni. Ing Jatiwangi, JAF wis ora asing manèh. Komunitas kang anggotané ana 60 wong iki bisa nginterupsi rutinitas warga Jatiwangi kang disesaki akèh babagan produksi  gendhèng lan seni. Lewat Jatiwangi Art Factory (JAF), band Hanyaterra uga bisa gawé irama saka alat musik kang bahan dasaré gendhèng. Band kang isiné 3 bocah enom saka Jatiwangi kuwi uga wis nyelenggaraaké konser nganti tekan Dhènemarken. Iki uga bisa dadi bukti yèn JAF mènèhi dampak positif kanggo masarakat Jatiwangi supaya bisa mendunia.

Kegigihan Arief lan Ginggi mènèhi piwulang wigati supaya ora owah saka mosiking jaman saiki. Masa jaya Jatiwangi kang dadi sèntra industri gendhèng bisa redup kapan waé, ananging semangat lan krèativitas kang wis kebangun ora bakal sirna. Dheweké mung berubah menginspirasi lumantar mèdium kang anyar.

Rujukan